Maailmassa on monia kirjoja, mutta vain yksi, -
jota voidaan kutsua Kirjojen Kirjaksi.
Tuo kirja on Raamattu, Jumalan Sana.
Tämä ohjelmasarja käsittelee korvausteologiaa -
ja sen vaikutuksia historiaan.
Olemme todenneet, että jo kirkkoisät opettivat korvausteologiaa -
ja kuinka se on vaikuttanut/ vaikuttaa jopa nykyaikaan asti.
Tänään tarkastelemme aihepiiriä -
korvausteologia kirkkoisistä keskiajalle ja reformaatioon asti.
Tätä aihepiiriä on käsittelemässä -
Avainmedian pitkäaikainen toiminnanjohtaja Niilo Närhi.
Niilo, tervetuloa! - Kiitoksia.
On järkyttävää huomata tästä materiaalista -
jo yksikin tällainen johdantolause.
Tässä ohjelmassa keskustelemme korvausteologiasta -
uskonpuhdistajien opetuksessa -
ja niiden vaikutuksesta natsi-ideologiaan.
Toki sananopettajat tietävät, -
kirkkohistoriaan paneutuneet ja teologit tietävät, -
mutta keskivertokuulijalle korvausteologia, -
reformaatio ja natsi-ideologia yhdistettynä samaan lauseeseen -
kuulostaa minusta järkyttävältä.
Onko näillä asioilla oikeasti jotakin tekemistä toistensa kanssa?
Marko, täytyy sanoa, että valitettavasti on.
Se ei suinkaan tietenkään tarkoita sitä, -
että natsi-ideologia olisi -
väärän teologian seurausta ja synnyttämää.
Kuten olemme aiemmin todenneet, -
niin juutalaisvainojen historiasta löytyy monta eri syytä -
ja monta eri tekijää, miksi juutalaisia on vainottu halki historian.
Teologialla on kuitenkin myös ollut hyvin vahva vaikutus.
Valitettavasti historia epäämättömästi osoittaa meille, -
että natsit käyttivät häikäilemättä hyväkseen -
keppihevosena uskonpuhdistajien opetuksia.
No, tässä vaiheessa olemme huomanneet, -
että kirkkoisien opetukset sisälsivät -
paljon juutalaisvastaista opetusta.
Kun katsomme historiaa ja tulemme 1500-luvulle, -
niin mikä tilanne oli silloin?
Aina juutalaisten temppelin tuhoamisesta asti -
ja karkotuksesta hieman myöhemmin, -
jolloin juutalaiset joutuivat hajaannukseen, diasporaan, -
niin juutalaisten historia on järkyttävää luettavaa.
He joutuivat kulkemaan maasta toiseen, -
jonne he yrittivät asettautua asumaan.
Siellä heitä heidän uskomuksiensa ja erilaisuutensa tähden -
ankarasti vainottiin.
Historia on täynnä karkotuksia, valheellisia syytöksiä, -
murhia, tappamisia, pakkokäännyttämisiä.
Erilaisille ruttotaudeille ja katastrofeille, -
jotka kohtasivat ihmiskuntaa, etsittiin syntipukkia.
Yleensä se syntipukki oli juutalainen tai juutalaiset.
Kirjaimellisesti tapahtui se, -
mitä jo Mooses vuosituhansia aikaisemmin -
oli ennustanut valitulle kansalle, -
jos nämä valitsisivat tottelemattomuuden tien.
Luen 5. Mooseksen kirjasta -
luvusta 28, joka kuvaa niitä lupauksia -
ja kirouksia, joita kansalle lausuttiin.
Jos olette tottelevaisia, -
niin kuuliaisuus tuo onnen ja siunauksen teille.
Jos ette, niin nämä ovat sitten seurausilmiö.
Luen täältä muutamia jakeita, ensin 1-2: -
Pikkasen saatiin Daavidin ja erityisesti Salomon aikana -
maistaa vähän maistiaisia tästä (jae 1).
Sitten tullaan mitalin toiseen puoleen. Jae 15: -
Merkillepantavaa on, että kirouksien lista on huomattavasti pitempi -
kuin siunauksien lista.
Luen vielä jakeet 63-67: -
Niilo, miten selität tämän tekstin merkittävyyden, -
kun on kyse juutalaisista? Mitä tämä tarkoittaa arkikielellä -
suhteessa juutalaisiin?
Ensinnäkin nämä raamatuntekstit, -
kuten tämä Mooseksen ennustus kansalle tulevista tapahtumista...
Heille annettiin kaksi tietä valittavaksi.
Kun luemme paljon muitakin tekstejä, -
niin ne osoittavat, että juutalaiset ovat ainoa kansa -
maailman kansoista, jonka historia on ennustettu edeltä käsin -
riippuen tietysti heidän omista valinnoistaan.
Siis ainoa kansa maailmanhistoriassa? - Kyllä.
Ainoa, jonka tulevaisuus on pikkutarkasti ennustettu -
aina lopunaikoihin asti.
Nyt korvausteologit uskovat, että ne ennustukset, -
jotka koskevat juutalaisia lopun- aikoina, eivät ole enää voimassa.
Minä en kuitenkaan näe loogisia perusteita siihen, -
että se olisi matkan varrella pysähtynyt.
Toinen asia, josta esim. nämä Mooseksen sanat meille kertovat, -
on se, että tulla Jumalan valitsemaksi -
jotain tarkoitusta varten edellyttää kuuliaisuutta.
Valituiksi tulleilla on myös raskas vastuu.
Jos he eivät tee sitä, mitä Jumala on heille tarkoittanut -
ja avannut heille, niin sillä on kovin dramaattisia seurauksia.
Tämän me kyllä näemme Israelin kansan kohdalla.
Kaikki, mitä temppelin tuhoamisen jälkeen on tapahtunut juutalaisille -
meidän päiviimme saakka, kertoo Mooseksen ennustusten toteutumisen.
Voisiko siis nämä siunaukset ja kiroukset, -
ja kun katsotaan juutalaisten historiaa, -
niin voiko Paavalin jakaman periaatteen soveltaa tähän?
Eli mitä ihminen kylvää, sitä hän niittää.
Näemmekö me tämän juutalaiskansan historiassa? - Näemme.
Ihan ilman muuta. - Siirrytään nyt uskonpuhdistuksen aikaan.
Mitä uskonpuhdistaja Luther opetti juutalaisista?
Kun Lutherin elämää katsoo, hänhän irtautui katolisesta kirkosta, -
jonka yksi pääteologi oli aiemmin toteamamme Augustinus.
Luther ajatteli, että juutalaisten ankara kristinuskon vastustus -
johtuu siitä, miten katolinen kirkko on heitä käsitellyt.
Niinpä Luther puki käsiinsä pehmeät hanskat -
ja lähti paljon pehmeämmältä pohjalta lähestymään juutalaisia.
Hän toivoi ja ajatteli, että pehmeämpi lähestymistapa -
avaisi juutalaisten sydämet ja saisi heidät kadehtimaan kristittyjä, -
jotka olivat saaneet osakseen Jumalan siunauksen.
Näin ei kuitenkaan tapahtunut.
Luther sitten elämänsä illassa ikääntyneenä miehenä pettyi, -
väsyi ja vuonna 1543 ihan elämänsä illassa -
hän kirjoitti kirjasen nimeltä Juutalaisista ja heidän valheistaan.
Se on erittäin antisemiittinen ja juutalainen kirjoitus.
Siinä Luther mm. esittää, että juutalaisten rahat piti takavarikoida, -
synagogat ja koulut piti polttaa, heidän talonsa hajottaa, -
ja asukkaat piti ajaa asumaan talleihin.
Juutalaisten rukouskirjat tuli takavarikoida, -
ja heiltä piti kieltää teiden käyttöoikeus.
Siis aivan järkyttäviä antisemiittisiä, juutalaisvastaisia toimia, -
koska juutalaiset eivät kääntyneet kristityiksi.
Luther sitten aikalaisten tavoin imi paljon -
juutalaisvastaisia syytöksiä ja asenteita näitä kohtaan.
Tämä on murheellinen tosiasia historiassa.
Jos Luther opetti näin, niin mielenkiintoista olisi kuulla, -
oliko reformoidun puolen Calvinilla samansuuntaisia ajatuksia -
vai oliko tämä pelkästään Lutherin yksinoikeus?
No, Calvinhan oli suvaitsevaisempi kuin Luther.
Hän ei kirjoittanut tällaisia traktaatteja tai kirjasia kuin Luther, -
mutta hän oli saanut paljon vaikutteita teologiaansa -
käsittelemältämme kirkkoisä Augustinukselta.
Kun Calvin selitti kirjoituksia, -
niin hänkin otti samanlaisen allegorisen lähestymistavan -
tiettyihin Raamatun profetioihin. Hän totesi, -
että juutalaisille annetut maalupaukset tarkoittivat -
Kristusta ja seurakuntaa, johon uskovat juutalaiset -
ja ennen muuta pakanat oksastetaan.
Hän siis suoraan heijasteli Augustinuksen pohjustamaa -
ja kirkkoisien pohjustamaa korvausteologiaa?
Hän oli aivan selvästi korvausteologi, joka väitti, -
että Kristus ja seurakunta on korvannut -
niitä Vanhan testamentin lupauksia ja "esikuvia", -
jotka eivät toteutuneet juutalaisten tottelemattomuuden takia.
Vielä historia kertoo meille, että kun silloiset reformaattorit olivat -
myös poliittisia vaikuttajia, niin Calvin piti huolen siitä, -
että juutalaisia karkotettiin hänen hallinnoimistaan kaupungeista.
Hän ei tappanut heitä, mutta piti huolen siitä, -
että hänen kaupungeistaan niitä karkotettiin.
Tämä osoitti, että pehmeydestä huolimatta -
hän oli hyvinkin vahvasti kuitenkin korvausteologi.
No, tämän ohjelman alussa mainitsin ja mainitsit siitä, -
että näillä Lutherin opetuksilla on ollut vaikutuksia -
saksalaisiin myöhemminkin -
ja myös natsi-Saksan aikaiseen ideologiaan.
Onko todella näin? Mikä se linkki Lutherin ja natsi-Saksan välillä on, -
jos sitä on?
Tässä joudun uudelleen ja jälleen kerran -
alleviivaamaan ja painottamaan jo aiemmissa ohjelmissa sanomaani.
Väärä/huono teologia synnyttää väistämättä huonoja hedelmiä.
Katsoin ohjelmaa -
hutujen ja tutsien välisestä -
järkyttävästä teurastuksesta Ruandassa vuosia sitten.
Sielläkin oli väärä teologia paikoitellen vaikuttamassa.
Katsoin dokumenttiohjelmaa, jossa pastori kiihko silmissä saarnaa -
sunnuntaina veljiään vastaan, -
toisesta heimosta tulevia veljiään vastaan -
ja tempaisee irti Vanhan testamentin kirjoituksia.
Ehtoolliskokouksen jälkeen lähdetään tappamaan näitä, -
jotka kuuluivat väärään rotuun.
Nyt Hitler ja natsit käyttivät -
häikäilemättömästi hyväkseen Lutherin pikkukirjasta -
Väitteitä juutalaisten valheista ja juutalaisista.
Ne painattivat näitä valtavat määrät, levittivät kansan keskuuteen.
Hitler itse sanoi näin: -
"Martin Luther on elämäni suurin rohkaisija. -
Hän näki selvästi, että juutalaiset pitää tuhota, -
ja meidän pitää viedä tämä tehtävä eteenpäin ja päätökseen."
Sitähän Hitler sitten pyrki toteuttamaan.
Hän puhui lopullisesta ratkaisusta.
On mielenkiintoista, että toisen maailmansodan jälkeisessä -
Nürnbergin oikeudenkäynnissä yksi natsijohtaja -
Julius Streicher lausui puolustuspuheessaan: -
"En ole koskaan sanonut mitään sellaista, mitä Luther ei sanonut."
Siis natsit käyttivät hyväkseen Lutherin opetuksia.
Se on murheellista historiallista tosiasiaa.
En suinkaan tietenkään väitä, että Luther olisi syy -
natsien antisemitismiin ja holokaustiin, -
mutta kyllä hänellä myös tietty osuus siinä oli.
Luterilaiset kirkot ovat sitten toisen maailmansodan jälkeen -
onneksi irtisanoutuneet oppi-isänsä juutalaisvastaisista teksteistä.
No, nyt kuulostaa siltä, että koko läntinen kirkko olisi ollut -
hyvin vahvasti juutalaisvastainen kirkkoisistä alkaen -
aina reformaatioon asti.
Olemmeko voineet kuulla toisen- laisia ääniä kirkkohistoriassa?
Marko, yksi ongelmahan oli se, -
että kirjapainotaito syntyi vasta 1500-luvulla.
Se onkin yksi keskeisimmistä ja tärkeimmistä innovaatioista, -
keksinnöistä, mitä on historiassa tapahtunut.
Kun kirjapainotaito tuli, alettiin painattaa Raamattuja.
Alettiin painattaa erilaisilla teologisilla näkemyksillä -
varustettujen ihmisten kirjoja, jotka alkoivat levitä.
Tämä kirkkoisien synnyttämä opetus ja oppi sai kritisoijia -
ja niitä, jotka näkivät asioita eri tavalla.
Kirjapainotaito, Raamattujen ja kirjojen painattaminen...
Me mediajärjestön edustajina sanom- me tässä kohdassa tietenkin aamen,
koska sen aikaisella medialla oli erittäin suuri vaikutus.
Ei oltu enää riippuvaisia pelkästään kirkkoisien ajatuksista.
Esim. tunnettu 1600-luvulla elänyt puritaaniteologi John Owen -
kirjoitti näin: "Juutalaiset kootaan kaikista maapallon osista, -
joihin he ovat hajaantuneet, -
ja heidät tuodaan kotiin omaan maahansa."
Nyt alkoi eskatologiassa, lopun- aikojen tapahtumia käsittelevissä -
aiheissa myös esiintyä erilaista näkemystä.
Samoin Rutherford 1600-luvulla, Horatius Bonar 1800-luvulla -
vaikuttivat myös hyvin vahvasti siihen, -
että näkemys alkoi monipuolistua.
Näin kirkkoisien opetukset saivat haastajia itselleen.
Kun nyt siirryit 1800-luvulle, niin mielenkiinnolla kuulen lisää.
Kun tulin nuorena poikana uskoon, -
niin yksi ensimmäisistä valtavan syvällisistä kirjoista minulle oli -
Sielujen voittaja ja toinen oli Saarnamies kotona ja kokouksessa.
Näiden kirjojen kannessa luki C. H. Spurgeon, -
Charles Haddon Spurgeon. Silloinen nuorisopastorini kertoi, -
että häntä kutsuttiin Saarnaajien ruhtinaaksi.
Nyt kiinnostaisi kyllä kuulla, oliko Saarnaajien ruhtinaalla -
tähän asiaan jotain näkökulmaa?
Marko, minun isänikin suositteli minulle kirjaa -
Saarnamies kotona ja kokouksessa. Hän lausui Spurgeonin nimen -
tietysti suomen kielen mukaisesti. - Kyllä.
Sitä minäkin luin.
Spurgeonilla oli suorastaan profeetallinen näkökyky, -
mitä tulee juutalaisten tulevaisuuteen.
Vuonna 1864 -
Metropolitan Tabernaakkelissa, kotikirkossaan, -
hän saarnasi Hesekielin kirjan luvusta 37.
Se on tunnettu luku, jossa ovat kuolleet luut laaksossa -
ja jossa alkaa tapahtua asioita.
Hän saarnasi näin. Luen otteita hänen saarnastaan.
"Tekstimme merkitys, joka avautuu kontekstista eli asiayhteydestä, -
on hyvin vakuuttava. Jos sanat ylipäätään merkitsevät mitään, -
me näemme ensimmäiseksi, -
että juutalaiset kokevat poliittisen ennalleen asettamisen -
omaan maahansa ja omana kansakuntanaan.
Toiseksi tekstimme osoittaa selkeästi, -
että sitä seuraa hengellinen ennalleen asettaminen, -
Israelin heimojen todellinen kääntymys."
Puheensa lopuksi Spurgeon sanoo näin, -
ja tämä on mielestäni erittäin merkityksellinen: -
"Jos sanoilla on merkitystä, niin tämän täytyy olla luvun merkitys. -
En halua koskaan oppia taitoa nyppiä pois -
Jumalan tarkoittamaa merkitystä Hänen omista sanoistaan."
Voitko nyt paremmin sanoa? - Erinomaisesti sanottu, -
mutta tarkoitatko nyt sitä, -
että tämä armoitus 'nyppiä pois' merkitys kontekstista...
Harjoitetaanko mielestäsi sitä juuri tässä Israel-kontekstissa?
Hyvä kysymys.
Minun mielestäni kirkkoisä Augustinus -
harjoitti juuri tätä: -
nyppi pois Jumalan Sanan kirjaimellisista profetioista -
sen todellisen merkityksen, allegorisoi ja hengellistytti tekstejä.
Kieltämättä välillä nousee mieleeni kysymys, -
luenkohan minä ollenkaan samaa Raamattua -
joidenkin korvausteologiaan uskovien kanssa?
Ihmettelen, millaiset silmälasit heidän silmillään on.
No, rehellisyyden nimissä täytyy kai sanoa, -
että ehkä he ajattelevat minusta samoin, -
että minä luen Israelille värittyneiden silmälasien läpi Raamattua.
Olen kuitenkin itse sitä mieltä, -
että Vanhan testamentin Israelia koskevat profetiat -
tulee tulkita kirjaimellisesti.
Muuten joudumme aivan eriskummallisiin tulkintoihin.
Esimerkiksi, kun luen Sakarjan kirjan kolme viimeistä lukua, -
luvut 12-14, niissä kuvataan, mitä tapahtuu Jerusalemissa, -
Israelissa ja juutalaisille lopunaikoina.
Puhutaan Jerusalemin piirityksestä ja juutalaisten massakääntymyksestä.
Jos nämä yritetään soveltaa seurakuntaan, -
niin kyllä melkoinen akrobaatti täytyy olla, jos näin tehdään.
Mielestäni on kummallista, että korvausteologit ottavat -
mielellään Israelille annetut lupaukset ja soveltavat ne srk:aan, -
mutta jättävät kiroukset juutalaisille ja Israelille.
Marko, historia osoittaa, että juutalaisille kuuluvat molemmat.
Sanoit epäileväsi, että et lue samaa Raamattua kuin korvausteologit.
Palvelemmeko me kuitenkin samaa Jumalaa?
Kyllä palvelemme samaa Jumalaa, vaikka käsitykset tässä erkanevat.
Mutta jos Israelia ei saada Raamatun profetioissa oikeaan paikkaan, -
niin minun mielestäni koko eskatologia, lopunaikojen tulkinta, -
muuttaa radikaalisti muotoaan.
Niilo Närhi, kiitos opetuksesta tänään! - Kiitoksia.
Kiitos, kun olet seurannut ohjelmasarjaamme.
Siinä puhumme korvausteologiasta ja sen vaikutuksesta historiassa.
Jatkamme samoista teemoista seuraavassa ohjelmassa. Siunausta!
Tekstitys: Tuula-Riitta Virrankare
Tue Korvausteologian vaikutukset historiassa ohjelmasarjaa -
soittamalla numeroon 0600-10177 -
tai lähetä tekstiviesti numeroon 16499.
Voit myös antaa tukesi ruudussa näkyvälle pankkitilille viitteellä 2118.
Lämmin kiitos lahjastasi.